Rochus Misch

Rochus Misch (29. juuli 1917 Alt Schalkowitz (tänapäeval Stare Siołkowice, Opole maakond, Opole vojevoodkond, Poola) – 5. september 2013 Berliin) oli Saksamaa sõjaväelane (lõpuks Oberscharführer). 1940. aasta aprillist kuni 1945. aasta aprillini oli ta Adolf Hitleri telefonist, ihukaitsja ja käskjalg.

Põhikooli lõpetamise järel töötas Rochus Misch maalrina. SS–iga liitus ta 1937. aastal.Rochus Misch Spartacus Educational 1939. aasta septembris sai Misch Poolas Modlini lahingus raskesti haavata.Stefan Schnoor, Boris Klinge:The last survivor of Hitler’s downfall - The Fuhrer's bodyguard gives last interview Express, 15. mai 2011 Teda autasustati teise klassi Raudristiga. Tervenemise järel sai ta oma endise kompaniiülema soovitusel tööle Adolf Hitleri peakorterisse. Seal töötas ta kuni Hitleri surmani. 1. mail 1945 vabastas Joseph Goebbels ta ametikohustuste täitmisest. 2. mail lahkus Misch Hitleri punkrist ning püüdis põgeneda, kuid langes Punaarmee sõdurite kätte vangi.Ralf Simon:Des Teufels Leibwächter : Die Geheimnisse des letzten lebenden Hitler-Vertrauten Spiegel, 2. august 2007 Nõukogude Liidus hoiti teda kinni muuhulgas ka Butõrka vanglas, kus teda tunnistuste saamiseks piinati.Orianne W.Rochus Misch – Ein zuverlässiger Zeitzeuge? Geschichte Wissen, 26. oktoober 2014 Misch pääses vangistusest koju 1953. aasta detsembris.Rochus Misch (1917–2013) Jewish Virtual Library

Seejärel töötas Rochus Misch erinevatel tööaladel, muuhulgas pidas värvide ja sisustuskaupade poodi.

2008. aastal avaldas ta mälestusteraamatu "Der letzte Zeuge: Ich war Hitlers Telefonist, Kurier und Leibwächter" ("Viimane tunnistaja : ma olin Hitleri telefonist, käskjalg ja ihukaitsja").Sven Felix Kellerhoff:Der letzte Zeuge aus dem Führerbunker ist tot Welt, 6. september 2013

Rochus Misch on üks tegelasi 2004. aastal valminud mängufilmis "Allkäik", kus teda mängib näitleja Heinrich Schmieder.

Viited

Kategooria:Saksamaa sõjaväelased
Kategooria:Sündinud 1917
Kategooria:Surnud 2013